Р Е Ш Е Н И Я

ВЗЕТИ НА ЧЕТВЪРТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО **НА 29 ЯНУАРИ 2016 ГОДИНА**

1. **ПОЛАГАНЕ НА КЛЕТВА**

 **2. ДОКЛАДНА ЗАПИСКА от Георги Димитров – Кмет на Община Карнобат, относно: Отчет за касовото изпълнение на бюджета и сметките за средства от Европейския съюз на община Карнобат за 2015г.**

Р Е Ш Е Н И Е:

 **46. 1.** Общински съвет – гр. Карнобат утвърждава окончателния годишен план на бюджета по функции и дейности за 2015г., във връзка с чл.21, ал.6 от ЗМСМА , съгласно Приложение № 1 и № 2, както следва:

По прихода – 18  049 317 лева, в т. ч.:

 данъчни приходи – 1 375 000 лв.

 неданъчни приходи – 3 191 398 лв.

 обща субсидия за държавни дейности – 8 829 943 лв.

 обща изравн. субсидия – 1 338 600 лв.

 целева субсидия за капиталови разходи – 810 500 лв.

 целеви трансфери – 479 512 лв.

 трансфери – 64 452 лв.

 вр.безлихвени заеми – 2 394 537 лв.

 предоставена временна финансова помощ – 102 000 лв.

 заеми от банки в страната – -2 649 403 лв.

 друго финансиране - -155 134 лв.

 преходен остатък – 2 267 912 лв.

По разхода - 18 049 317 лв., в т. ч.:

 Функция Общи държавни служби – 2 024 201 лв.

 Функция Отбрана и сигурност – 184 313 лв.

 Функция Образование – 7 443 847 лв.

 Функция Здравеопазване – 339 913 лв.

 Функция Социално осигуряване, подпомагане и грижи – 1 990 357 лв.

 Функция Жилищно строителство, БКС и ООС – 3 437 822 лв.

 Функция Почивно дело, култура, религиозни дейности – 763 903 лв.

 Функция Икономически дейности и услуги – 1 762 961 лв.

Функция Разходи некласифицирани в другите функции – 102 000 лв.

 **46.2.** Общински съвет – гр. Карнобат приема отчета на бюджета на Община Карнобат за 2015 година, съгласно Приложение №1 и № 2, както следва:

По прихода – 16 973 049 лева, в т. ч.:

 Приходи с държавен характер – 9 632 853 лв.

 в т.ч.

 приходи от собственост – 7 644 лв.

 други приходи – 8 962 лв.

 обща субсидия за държавни дейности – 8 829 943 лв.

 целеви трансфери – 479 512 лв.

 получени и предоставени трансфери – 155 485 лв.

 други средства - - 549 лв.

 преходен остатък – 817 654 лв.

 вр.безлихвени заеми – 24 520 лв.

 наличност в края на периода - -690 318 лв.

 Приходи с местен характер – 7 340 196 лв.

 в т.ч. данъчни приходи – 1 430 083 лв.

 неданъчни приходи – 3 569 130 лв.

 обща изравнителна субсидия – 1 338 600 лв.

 целева субсидия за капиталови разходи – 810 125 лв.

 получени трансфери – -91 033 лв.

 временни безлихвени заеми – 190 098 лв.

 временна финансова помощ – 79 000 лв.

 получени заеми – -647 797 лв.

 друго финансиране – 84 150 лв.

 преходен остатък – 1 450 258 лв.

 наличност в края на периода - -872 418 лв.

По разхода - 16 973 049 лв., в т. ч.:

 Функция Общи държавни служби – 2 024 201 лв.

 Функция Отбрана и сигурност – 70 726 лв.

 Функция Образование – 7 119 253 лв.

 Функция Здравеопазване – 296 705 лв.

 Функция Социално осигуряване, подпомагане и грижи – 1 790 739 лв.

 Функция Жилищно строителство, БКС и ООС – 3 363 237 лв.

 Функция Почивно дело, култура, религиозни дейности – 746 140 лв.

 Функция Икономически дейности и услуги – 1 462 781 лв.

Функция Разходи некласифицирани в другите функции – 99 267 лв.

 **46.3.** Общински съвет – гр.Карнобат приема отчета на капиталовата програма на Общината за 2015 г. съгласно Приложение № 3.

 **46.4.** Общински съвет – гр.Карнобат приема отчета на сметките за средства от Европейския съюз за 2015 г., както следва:

|  |  |  |  |  |
| --- | --- | --- | --- | --- |
| Вид | Наличностна 01.01.2015 | Отчет приход | Отчет разход | Наличност на 31.12.2015 |
| сметка към Националния фонд и други средства от ЕС (IBSF -3- КСФ) код 96 и 98 | 2337400 | 2328166 | 4533422 | 132144 |
| сметка към Държавен фонд земеделие (IBSF К42) | 291730 | 776241 | 1067971 | 0 |

 **46.5.** Общински съвет – гр.Карнобат на основание чл. 9 ал.3 от Закона за общинския дълг приема годишния отчет за състоянието на общинския дълг за 2015 година, съгласно приложение № 4.

**3. ДОКЛАДНА ЗАПИСКА от Георги Димитров – Кмет на Община Карнобат, относно: Приемане стратегия за управление на общинската собственост за период 2015 -2019г.**

Р Е Ш Е Н И Е:

 **47.1**. Общински съвет-Карнобат, на основание чл.8 ал.8 от ЗОС и чл.21 ал. 1 т. 12 от ЗМСМА, ПРИЕМА Стратегия за управление на общинската собственост на Община Карнобат за периода 2015-2019 година.

 **47.2.** На основание чл.8 ал.10 от ЗОС, приетата по т.І Стратегия за управление на общинската собственост на Община Карнобат за периода 2015-2019 година, да се публикува на интернет страницата на Община Карнобат.

**4. ДОКЛАДНА ЗАПИСКА от Жельо Георгиев – зам.кмет на Община Карнобат, относно: Приемане на Програма за управление и разпореждане с имоти общинска собственост за 2016г.**

Р Е Ш Е Н И Е:

**48**.Общински съвет-Карнобат, на основание чл.8 ал.9 от ЗОС, чл.2 ал.2 от Наредбата за реда за придобиване, управление и разпореждане с общинско имущество – собственост на Община Карнобат и чл.21, ал.1, т.12 от ЗМСМА, ПРИЕМА Програма за управление и разпореждане с имоти - общинска собственост за 2016 год.

**5. ДОКЛАДНА ЗАПИСКА от Жельо Георгиев – зам.кмет на Община Карнобат, относно: Приемане на план – сметка за необходимите разходи по чл.66, ал.1 от ЗМДТ за 2016г**.

Р Е Ш Е Н И Я:

 **49.** Приема план-сметката за необходимите разходи по чл.66, ал.1 от ЗМДТ, както и други такива, за община Карнобат за 2016 година в размер на **1 251204** лева, разпределени както следва:

 1.1.Осигуряване на контейнери тип „Бобър” за събиране и съхраняване на битови отпадъци - 20 броя за **10 000** лева.

 1.2.Събиране на битовите отпадъци и транспортирането им до Претоварна станция за отпадъци – **320 000 лева**

1.3.Проучване, проектиране,изграждане,поддържане,експлоатация,закриване и мониторинг на депата за битови отпадъци или други съоръжения за обезвреждане, рециклиране и оползотворяване на битови отпадъци, включително разходи за обезвреждане чрез депониране на регионално депо, както и тези по чл.60 и чл.64 от ЗУО и такса за обработка и депониране на регионално депо - 465360 лева. ( при средногодишно количество отпадък 8 000 тона).

 1.4.Почистване на уличните платна, площадите, алеите, паркови и други територии от населените места, предназначени за обществено ползване – **160 000 лева**

|  |  |  |
| --- | --- | --- |
|  | **ПЛАН – СМЕТКА****за приходите и необходимите****разходи на Община Карнобат за****дейностите по управление на отпадъците,****за 2016г.** | **Лева** |
| **І.** | **ОБЩО ПРИХОДИ , в т.ч.** | **1 251 204** |
| 1 | **ПРИХОДИ** за 2016 г. От такса „Битови отпадъци”, в т.ч. | 1 100 000 |
|  | - Приходи от облог на жилищни имоти на граждани и предприятия | 328 898 |
|  | - Приходи от облог на нежилищни имоти на граждани и предприятия | 771 102 |
| 2. | **ПРЕХОДЕН ОСТАТЪК от 2015 г.** | 151 204 |
| ІІ. | **ОБЩО РАЗХОДИ, в.т.ч.** | **1 236 360** |
| 1. | Осигуряване на контейнери тип „Бобър” за съхраняване на битовите отпадъци | 10 000 |
| 2. | Събиране на битовите отпадъци и транспортирането им до Претоварна станция за отпадъци - Карнобат | 320 000 |
| 3. | Проучване ,проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, в т.ч и разходите за обезвреждане чрез депониране на регионалното депо и както и тези по чл.60 и чл.64 от ЗУО | 465 360 |
| 4 | Почистване на уличните платна, площадите, алеите, парковете и другите територии от населените места предназначени за обществено ползване | 160 000 |
| 5. | Обща издръжка на Претоварна станция за отпадъци – Карнобат, в т.ч и разходи за денонощна охрана | 180 000 |
| 6. | Закупуване на верижен булдозер за за почистване на нерегламентирани струпвания на твърди битови и строителни отпадъци | 36 000 |
| 7. | Закупуване на автометачна машина с обем четири куб.метра. | 65000 |
| 8. | Наличност към 31.12.2016 година | 14 844 |
| 9.  | **ОБЩО РАЗХОДИ плюс наличност към 31.12.2016 г.** | 1 251 204 |

 **50.**Определя годишен размер на такса битови отпадъци за 2014 година за всяка услуга поотделно на основание предварителен финансов разчет. Същият се определя в промили - от данъчната оценка на имота за граждани и върху по високата от данъчната или отчетната стойност на имота, в строителни и извън строителни граници за юридически лица както следва:

|  |  |  |  |  |
| --- | --- | --- | --- | --- |
| №поред | Наименование на услугите | Размер натакса за жилищниимоти | Размер натакса занежилищниимоти встроителниграници | Размер натакса занежилищниимоти извънстроителниграници |
| 1. | Събиране на битови те отпадъци и транспортирането им до депата или други инсталации и съоръжения за обезвредяването им | 0,6 | 3,8 | 0 |
| 2. | Проучване, проектиране, изграждане, поддъжане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително разходи за обезвреждане чрез депониране на регионално или общинско депо по чл. 60 и чл.64е от Закона за управление на отпадъците | 0,4 | 0,8 | 1,4 |
| 3. | Почистване на уличните платна, площадите, алеите, парковите и другите територии от населените места, предназначени за обществено ползване | 0,3 | 1,4 | 1,6 |
|  | **Общо:** | 1,3 | 6,0 | 3,0 |

 Приходите ще се събират въз основа на така определените промили, а разходите ще се утвърждават и извършват по видове до определените размери в план-сметката.

 Приложение: Справка за сумите, които ще бъдат събрани от такса битови отпадъци за 2016 година.

**6. ДОКЛАДНА ЗАПИСКА от Жельо Георгиев – зам.кмет на Община Карнобат, относно: Приемане на ценоразпис за продажба на дървесина и недървесни горски продукти от горски територии на община Карнобат и определяне обема на дървесина за продажба чрез него през 2016г.**

Р Е Ш Е Н И Я:

**51.** Общински съвет-Карнобат на основание чл. 21, ал. 1, т. 8 от Закона за местното самоуправление и местната администрация, чл. 181, ал. 1, т. 2 и чл. 181, ал. 2 от Закона за горите възлага за управление на „ЮИДП“ ДП, ТП „ДГС Карнобат“ горите от общински горски фонд, въз основа на договор.

Общински съвет-Карнобат упълномощава кмета на Община Карнобат да извърши всички правни действия по сключването на договора и да уведоми Регионална дирекция по горите в едномесечен срок от настоящото решение.

 **52.** Общински съвет - Карнобат на основание чл. 21, ал. 1, т. 23 от Закона за местното управление и местната администрация утвърждава насаждения за лесосечен фонд 2016 г. следните подотдели: **121 з, к, л, п, и ; 370 в, г, е ; 371 б, в; 331 е; з; д; г ; 408 р, с 306 д; 316 в, г;  318 а;319 а; 406 в, д; 344 б; 345 а, б, в ; 346 б; 342 г; 348 и, к; 384 д, ж, 392 н.**

 **53.** Общински съвет-Карнобат на основание чл. 21, ал. 1, т. 23 от закона за местното самоуправление и местната администрация и на основание чл. 7, ал. 4 от Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти **приема** Годишен план за ползване на дървесина от горски територии на Община Карнобат за 2016 година.

 **54.** Общински съвет – Карнобат на основание чл. 21, ал. 1, т. 23 от Закона за местното самоуправление и местната администрация и чл. 71, ал. 5, т. 3 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти **приема и** **утвърждава** Ценоразпис за продажба на дървесина и недървесни горски продукти от общински горски територии на Община Карнобат за 2016 година, който е приложен към докладната записка.

 **55**. Общински съвет – Карнобат на основание чл. 21, ал. 1, т. 23 от Закона за местното самоуправление и местната администрация и чл. 112, ал. 1 т . 2 от Закона за горите определя начин на ползване на дървесината от Общински горски фонд посредством добив и продажба на добитата дървесина.

**7. ДОКЛАДНА ЗАПИСКА от Георги Димитров – Кмет на Община Карнобат, относно: Проект за Бюджет на община Карнобат за 2016г.**

Р Е Ш Е Н И Я:

**56.1. Общински съвет Карнобат на основание чл.52 ал.1 и чл.21, ал.1, т.6, във връзка с чл.27, ал.4 и ал.5 от Закона за местното самоуправление и местната администрация, чл.94 ал.2 и ал.3 и чл.39 от Закона за публичните финанси, във връзка с разпоредбите на Закона за държавния бюджет на РБългария за 2016г., и Наредбата за условията и реда за съставяне на тригодишна бюджетната прогноза за местните дейности и за съставяне, приемане, изпълнение и отчитане на общинския бюджет на общината, приема бюджета на Община Карнобат за 2016 г. както следва:**

**1.1. По приходите** в размер на **17 292 881** лв., съгласно Приложение № 1, в т. ч.:

1.1.1. Приходи за делегирани от държавата дейности в размер на **9 750 631** лв., в т.ч.:

1.1.1.1. Обща субсидия за делегирани дейности в размер на **9 060 313** лв.;

1.1.1.2. Преходен остатък от 2015 г. в размер на **690 318** лв., съгласно Приложение № 2

1.1.2. Приходи за местни дейности в размер на **7 542 250** лв., в т.ч.

1.1.2.1. Данъчни приходи в размер на **1 420 000** лв.;

1.1.2.2. Неданъчни приходи в размер на **3 245 500** лв.,

1.1.2.3. Трансфери за местни дейности в размер на **2 213 600** лв., в т.ч.

1.1.2.3.1. Обща изравнителна субсидия в размер на **1 232 500** лв.

1.1.2.3.2. Трансфер за зимно поддържане и снегопочистване в размер на **146 700** лв.

1.1.2.4. Целева субсидия за капиталови разходи за местни дейности в размер на **834 400** лв.,

 1.1.2.5. Трансфери между бюджети в размер на **- 300 000** лева

 1.1.2.6. Временни безлихвени заеми в размер на **2 126 673** лв.

 1.1.2.7. Финансиране в размер на минус (-) **2 035 941** лв., съгласно Приложение № 1 в т.ч. възстановяване на предоставена финансова помощ по решение на ОбС Карнобат - **23 000 лв**., Погашения по заеми в размер на **-2 058 941 лв**.,

1.1.2.8. Преходен остатък от 2015 г. в размер на **1 562 736** лв., съгласно Приложение № 2

**1.2. По разходите** в размер на **17 292 881** лв., разпределени по функции, дейности и параграфи, съгласно Приложение № 3 в т.ч.:

1.2.1. За делегирани от държавата дейности в размер на **10 075 631** лв., от тях:

1.2.2. За допълнително финансиране на делегирани от държавата дейности със средства от собствените приходи и от изравнителната субсидия в размер на **325 000 лв**.;

1.2.3. За местни дейности в размер на **7 217 250** лв.,в т.ч. резерв за неотложни и непредвидени разходи в размер на **0**,**00** лв.

1.3. Утвърждава бюджетно салдо по общинския бюджет, изчислено на касова основа в размер на **0,00** лв.

**56.2.** Приема инвестиционната програма за 2016г. (поименен списък по обекти, видове разходи и източници на финансиране) в размер на **1 546 750** лв., съгласно Приложение № 4

2.1. Одобрява разпределението на целевата субсидия за капиталови разходи, вкл. и за изграждане и основен ремонт на общински пътища в размер на **834 400** лв. съгласно Приложение № 4

2.2. Приема разчет за разходите, финансирани с приходи от постъпленията от продажба на общински нефинансови активи в размер на 543 350 лв., съгласно Приложение № 4

**56.3.**Утвърждава числеността и разходите за заплати през 2016г., без звената от системата на народната просвета, които прилагат системата на делегирани бюджети, съгласно Приложение № 9

**56.4.** Утвърждава разчет за целеви разходи и субсидии, както следва за:

4.1. Членски внос – 15 000 лв., планирани в дейност 122 “Общинска администрация“ и дейност 123 “Общински съвет”.

4.2. Обезщетения и помощи по решение на Общинския съвет 10 000 лв. и за погребение – 5000 лв. планирани в дейност 745 “Обредни домове”.

4.3. **Субсидии и средства за:**

4.3.1. Читалища – **261 960 лв**.,

4.3.2. Спортни клубове **105 000** лв. планирани в дейност 714 “Спортни бази”

4.3.3 Средства за подпомагане в размер на 5000 лв. в т.ч за Клуба на инвалида,за Съюз на слепите, Съюз на глухите и Съюз на диабетиците,които са планирани в дейност 525 “Клубове на пенсионера”.

4.3.4. На основание чл.21 ал.2 от Закона за ветераните от войните утвърждава средства в размер на **2500** лв. за фонд „Социално и здравно подпомагане” към фондация „Българско войнство”, планирани дейност 898 “Други дейности по икономиката”

 4.3.5. Задължава кмета на общината да назначи комисия за разпределение на средствата, съгласно чл. 22, ал.1 от Закона за народните читалища.

 4.3.6. Упълномощава кмета на общината да договори допълнителни условия по предоставяне и отчитането на целевите средства по т. 4.3.2.-4.3.3

**56.5.** **Приема следните лимити за разходи през 2016г.:**

5.1. Средствата за социално-битови разходи и културно обслужване н а персонала в размер на 3 % от плановите разходи за основна заплата на лицата по трудови правоотношения;

5.2. Лимит за представителни разходи на кмета на общината в размер на 0,25% от разходите по бюджета за местни дейности на общината.

5.3. Лимит за представителни разходи на председателя на ОбС в размер на – 2 000 лв.,

**56.6.** Утвърждава списък на длъжностите и на лицата, които имат право на транспортни разноски.

6.1.За пътуване в границите на населеното място, в съответствие с характера на трудовата дейност, съгл. Приложение № 5

6.2.За пътуване от местоживеенето до местоработата и обратно за лица със специалност и квалификаци, изискващи се за съответната длъжност, Съгласно Приложение № 5

Упълномощава кмета на общината да утвърди поименен списък на лицата по т. 6.2;

**56.7.** Утвърждава приходите, разходите и числеността на щатния и извънщатен персонал на Общинско предприятие “БКРД”, съгласно Приложение № 6

**56.8.** Одобрява индикативен годишен разчет за сметките за средства от Европейския съюз в размер на **403 813** лв., съгласно Приложение № 10

 **56.9.** Определя Второстепенните разпоредители с бюджет съгласно Приложение № 7

 **56.10.** Определя максималния размер на дълга, както следва:

10.1. Максимален размер на новия общинския дълг през 2016 г. - 2 492 526 лв.

10.2. Максимален размер на общинския дълг и общинските гаранции към края на 2016 г. в размер –2 492 526 лв.

**56.11.** Определя максимален размер на новите задължения за разходи, които могат да бъдат натрупани през 2016г. в размер до 5 % от средногодишния размер на отчетените разходи за последните четири години.

**56.12.** Определя максимален размер на ангажиментите за разходи, които могат да бъдат поети през 2016г. в размер до 30 % от средногодишния размер на отчетените разходи за последните четири години.

**56.13.** Определя размера на просрочените вземания, които се предвижда да бъдат събрани през 2016 г. в размер на **156 195** лв.

**56.14.** Оправомощава кмета на Общината да извършва компенсирани промени:

14.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност

 14.2. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите

14.3. Да отразява служебно промените по общинският бюджет с размера на постъпилите и разходвани средства от дарения и спонсорства и в съответствие с волята на дарителя, донора.

**56.15**. **Възлага на кмета** на Кмета на Община Карнобат:

15.1. Да определи бюджетите на второстепенните разпоредители с бюджет

15.2. Да утвърди бюджетите на второстепенните разпоредители с бюджет

15.3. Да организира разпределението на бюджета по тримесечия и да утвърди разпределението.

15.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи

15.5. Да включва информация по чл. 125, ал.4 от ЗПФ за актуализирано разпределение на променените бюджети в частта на делегираните от държавата дейности по тримесечните отчети и обяснителните записки към тях.

15.6. Да разработи детайлен разчет на сметките за средствата от Европейския съюз по отделните общински проекти, в съответствие с изисквания на съответния Управляващ орган и на МФ.

15.7. Да определи конкретните правомощия и отговорности на ръководителите на второстепенните разпоредители с бюджет със своя заповед.

**56.16.**Упълномощава кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чийто бюджет е част от общинския бюджет.

**56.17.** За всеки отделен случай кметът на общината определя или договаря срока на погасяване на заемите в съответствие с условията на финансиращата програма.

17.1. При предоставянето на временни безлихвени заеми от временно свободни средства по общинския бюджет да се спазват изискванията на чл.126 от ЗПФ

17.2. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общинския съвет.

**56.18.Упълномощава** кмета на Община Карнобат:

18.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие

18.2. Да кандидатства за средства от централния бюджет и други източници за финансиране и за съфинансиране на общински програми и проекти.

**56.19.** Задължава ръководителите на бюджетни звена, финансирани от общинския бюджет да разработят и представят в срок до 20 работни дни конкретни мерки за изпълнение на приетия от Общински съвет бюджет за 2016г..

**56.20**. За финансово подпомагане на Център за спешна медицинска помощ-филиал гр.Карнобат – 3 000лв.

Приложения: 11 бр.

**8. ПРЕДЛОЖЕНИЕ от Емине Ешреф Али – Председател на ПК „Икономическа и инвестиционна политика, бюджет и финанси“, относно: Увеличение на основното трудово възнаграждение на Кмета на Община Карнобат и кметовете на кметства с 10 (Десет) %.**

Р Е Ш Е Н И Я:

 **57.** Общински съвет – Карнобат на основание чл. 21, ал. 1, т.5 и чл. 38, ал.7 от Закона за местното самоуправление и местната администрация, чл. 4, ал. 2, т. 1 и чл. 131, ал. 1 от Правилника за организацията и дейността на Общински съвет – Карнобат, неговите комисии и взаимодействието му с общинска администрация, дава съгласие за увеличаване на основното трудово възнаграждение на Кмета на Община Карнобат и кметовете на кметства с 10 (десет) %, считано от 01.02.2016 г.

**9. ДОКЛАДНА ЗАПИСКА от Георги Димитров – Кмет на Община Карнобат, относно: Приемане на Програма за опазване на околната среда на община Карнобат за период 2015 -2020г.**

Р Е Ш Е Н И Я:

58.1. Общински съвет-Карнобат на основание чл. 21, ал. 1, т. 12 от Закона за местното самоуправление и местната администрация и чл. 79, ал. 4 от Закона за опазване на околната среда (ЗООС) приема Програма за опазване на околната среда на община Карнобат за период 2015 – 2020 г., съгласно Приложение към докладната записка.

**58.2.** Общински съвет-Карнобат упълномощава кмета на общината да отбележи приемането на програмата и да я публикува на сайта на община Карнобат.

**10. ДОКЛАДНА ЗАПИСКА от Георги Димитров – Кмет на Община Карнобат, относно: Изменение и допълнение на Наредбата за реда за придобиване, управление и разпореждане с общинско имущество – собственост на община Карнобат.**

Р Е Ш Е Н И Е:

**59.**Общински съвет-Карнобат, на основание чл.21, ал.2 от ЗМСМА, ПРИЕМА Наредба за изменение и допълнение на Наредбата за реда за придобиване, управление и разпореждане с общинско имущество-собственост на община Карнобат:

**§ 1**. Чл.58 се изменя и допълва по следния начин

„Чл.58. (1) По реда на този раздел се провеждат публични търгове за:

1. отдаване под наем на имоти – публична общинска собственост по чл.14, ал.7 от Закона за общинската собственост;
2. отдаване под наем на имоти – частна общинска собственост;
3. отдаването под наем на части от терени – общинска собственост за поставяне на преместваеми обекти по чл.56 от Закона за устройство на територията;
4. продажба на имоти - частна общинска собственост;
5. учредяване право на строеж върху общинска земя;
6. учредяване право на надстрояване и пристрояване върху имоти – частна общинска собственост;
7. учредяване възмездно право на ползване върху имот – частна общинска собственост;
8. продажба на вещи – частна общинска собственост.

(2) Търговете се провеждат с явно или с тайно наддаване.”

**§ 2**. След текста на чл.58 се добява заглавие „ Публичен търг с явно наддаване”.

**§ 3**. Към чл.59 ал.1 се добавя нова т.9 със следното съдържание:

„9. вида на търга."

**§ 4.** След текста на чл.74 се добавя:

„ Търг с тайно наддаване

Чл.74 а. (1) Търгът с тайно наддаване се открива със заповед на Кметът на община Карнобат, която съдържа:

1. вида на търга;
2. предмет и срок на сделката;
3. административния адрес на обекта на търга;
4. начална тръжна цена;
5. цена, срок и място за закупуване на тръжна документация;
6. размер, начин и срок на плащане на депозита за участие;
7. срок и място на подаване на документите за участие в търга;
8. дата, час и място на провеждане на търга;
9. време и начин за оглед на обекта;
10. други тръжни условия.

(2) Със заповедта по ал.1 се утвърждава тръжната документация, която съдържа:

1. предмет и срок на сделката;
2. начална тръжна цена;
3. вид и условия на търга;
4. размер, начин и срок на плащане на депозита за участие, който не може да бъде по-малък от 10 % от началната тръжна цена;
5. начина и срока на плащане на цената от спечелилия търга участник;
6. краен срок и място на подаване на документите за участие в търга;
7. дата, час и място на провеждане на търга;
8. условията за оглед на предмета на търга;
9. образци на документи, които участникът следва да попълни;
10. проект на договор;
11. копие от акта за общинска собственост и скица на имота по действащия план.

Чл.74 б. Заповедта на Кмета на общината по чл. 74а, ал.1, се публикува в местен вестник, най-малко петнадесет дни преди крайния срок за подаване на заявленията за участие и се обявява на видно място в сградата на общинска администрация в тридневен срок от нейното издаване.

 Чл.74 в. (1) Разходите по организиране, обявяване и провеждане на публичния търг се осигуряват от бюджета на общината.

(2) Приходите от продажбата на документацията се внасят в бюджета на община Карнобат.

Чл.74 г. (1) Задължителните документи за участие в търга с тайно наддаване са:

1. заявление за участие по образец, с посочен ЕИК;
2. пълномощно с нотариална заверка на подписа, когато се участва чрез пълномощник;
3. копие от документ за закупени тръжни книжа;
4. копие от документ за внесен депозит;
5. документи, установяващи липса на дългове към община Карнобат;
6. Плик „Предлагана цена”;
7. други документи съгласно тръжната документация.

(2) Кандидати, които имат непогасени общински задължения за данъци, такси и др., включително и неизплатени задължения по договори с Община Карнобат, нямат право да участват в търга***.***

 (3) Всички документите се заверяват с подписа (и печата) на участника.

 (4) Ценовото предложение се поставя в отделен запечатан непрозрачен плик с надпис „Предлагана цена” и съдържа попълненото и подписано ценово предложение на кандидата, което следва да е не по-ниско от обявената начална тръжна цена.

 (5) Документите за участие в търга, включително и запечатания плик „Предлагана цена”, се поставят в непрозрачен плик, който се подава запечатан, адресиран и маркиран, съгласно указанията в книжата.

(6) Когато търгът с тайно наддаване се провежда за повече от един обект, за всеки отделен обект се изготвя и прилага отделен плик с ценово предложение;

(7) Участникът в търга няма право да подава повече от едно ценово предложение за един обект на търга;

(8) За чуждестранните участници документите по ал.1 трябва да бъдат преведени и легализирани по установения ред.

Чл. 74 д. (1) За провеждането на търга Кмета на общината със заповед назначава комисия от най-малко петима членове – трима от общинска администрация и двама общински съветници, в състав: председател, секретар и членове. В комисията се включва поне един правоспособен юрист.

(2) В работата на комисията могат да бъдат включени с право на съвещателен глас и външни експерти.

(3) Комисията по ал.1 се назначава със заповед на Кмета на общината в деня на търга.

(4) Членовете на комисията от състава на Общинския съвет и общинската администрация не получават възнаграждение.

Чл. 74 е. (1) В състава на комисията не могат да участват лица, които:

1. имат частен интерес от провеждането на търга, по смисъла на Закона за предотвратяване и установяване на конфликт на интереси;
2. са "свързани лица" с участник в търга или с членове на техните управителни или контролни органи;
3. участвали в подготовката на офертата.

(2) В случаи, че такива лица бъдат включени в комисията, те са задължени да си направят писмен отвод.

(3) Членовете на комисията и експертите подписват декларация за обстоятелствата по ал.1.

Чл.74 ж (1). Комисията може да заседава и да приема решения, ако присъстват най-малко 2/3 от всички членове.

 (2) В случай, че отсъстват повече от половината от членове или правоспособния юрист на петчленна комисия, търгът се отлага за същия час и място на следващия работен ден.

(3) Комисията приема решения с обикновено мнозинство.

(4) Когато член на комисията е против взетото решение, той представя особеното си мнение писмено. Особените мнения се вписват в протокола на комисията.

(5) За своята работа комисията води протокол, който се подписва от всички членове и се представя на Кмета на община Карнобат.

(6) При възникване на обстоятелства, които правят невъзможни откриването, провеждането или продължаването на търга, комисията съставя протокол, въз основа на който Кметът на общината насрочва нов търг, освен ако няма насрочена дата за провеждане на повторен търг за същия обект.

(7) В случаите по предходната алинея, когато се прекрати вече започнал търг поради невъзможност за продължаването му и се насрочи нов търг, обявените до този момент за спечелили участници за отделни обекти, запазват правата си.

 Чл. 74 з. (1) В деня и часа, определени за провеждане на търга с тайно наддаване, подалите документи участници се явяват на търга и се легитимират пред комисията чрез представяне на документ за самоличност и пълномощно – в случаите на упълномощаване.

(2) Не се отварят, съответно не се разглеждат подадените документи за участие в търга, при отсъствие на кандидата или на упълномощено от него лице.

Чл. 74 и. (1) В деня и часа на провеждането на публичния търг председателят на комисията:

1. проверява присъствието на членовете на комисията;
2. обявява откриването на търга и неговия предмет и обект;
3. отваря пликовете с документите за участие в търга, по реда на подаването им, след легитимирането на участника;
4. проверява представените от участниците документи и установява дали участниците са изпълнили условията за участие в търга.
5. обявява допуснатите до участие кандидати и тези, които не са допускат до участие в търга, поради неспазване на някое от условията за участие, предвидени в тръжната документация, като посочва конкретното основание. В този случай депозитът за участие на не допуснатите кандидати се възстановява в тридневен срок, след като изтече срока за обжалване заповедта на кмета, с която се обявява спечелилият участник.
6. отваря пликовете „Предлагана цена” на допуснатите до участие кандидати, след което ценовите предложения се заверяват от членовете на комисията и се подреждат в низходящ ред според размера на ценовото предложение.

 (2) Търгът с тайно наддаване се печели от участника, предложил най-висока цена.

(3) Председателят на комисията обявява класираните на първо, второ и трето място участници, със съответните им ценови предложения.

(4) Участниците, чиито ценови предложения са по-ниски от обявената начална тръжна цена или които са представили повече от едно ценово предложение за един и същи обект, не подлежат на класиране.

(5) Когато до участие в търга е допуснат само един кандидат, той се обявява за спечелил по предложената от него цена, която не може да бъде по-ниска от началната тръжна цена.

(6) При предложена еднаква най-висока цена от двама или повече участници, търгът продължава между тях с явно наддаване, с начална цена - предложената от тях цена. Стъпката на наддаване се определя от комисията и не може да бъде по-малка от 1 на сто и повече от 10 на сто от предложената от участниците най-висока цена. Участникът, направил устно най-високо ценово предложение, печели търга.

(7) В случай, че никой от участниците по ал.6 не обяви следваща по размер цена, с една стъпка по-висока от предложената от тях, търгът се закрива и внесените от тях депозити за участие се усвояват от община Карнобат.

Чл. 74 к. (1) Въз основа на резултатите от проведения търг, Кметът на общината издава заповед, с която обявява участниците, класирани на първите три места, и определя за контрагент участника, класиран на първо място.

(2) В заповедта по ал.1 се посочва цената, предложена от класирания на първо място участник, начинът на плащане, както и обезпеченията, ако следва да се предоставят такива.

(3) Заповедта по ал.1 се издава в тридневен срок от датата на получаване на протокола на комисията и се поставя в деня на издаването й на таблото за обявления в общината.

(4) Заповедта по ал.1 подлежи на обжалване по реда на Административно процесуалния кодекс.

(5) Заповедта по ал.1 се връчва срещу подпис на участника, класиран на първо място, съответно на неговия представител, или по пощата с писмо с обратна разписка.

(6) В седемдневен срок от изтичане на срока за обжалване, класираният на първо място участник следва да внесе цената, съответно първата вноска при разсрочено плащане, дължимите данъци, такси и режийни разноски, както и да предостави изискваните обезпечения, след което се сключва договор.

(7) При неизпълнение в срок на задължението по предходната алинея, се счита че участникът, класиран на първо място, се отказва от сключването на договор. В този случай се изпраща писмено уведомление до класирания на второ място участник, с което му се предлага сключването на договор по предложената от него цена. В седем дневен срок от датата на получаване на писменото уведомление, класираният на второ място участник следва да внесе цената, съответно първата вноска при разсрочено плащане, дължимите данъци, такси и режийни разноски, както и да предостави изискваните обезпечения, ако следва да се предоставят такива, след което се сключва договор.

(8) При неизпълнение в срок на задължението по предходната алинея, се счита че участникът, класиран на второ място, се отказва от сключването на договор. В този случай се изпраща писмено уведомление до класирания на трето място участник, с което му се предлага сключването на договор по предложената от него цена. В седем дневен срок от датата на получаване на писменото уведомление, класираният на трето място участник следва да внесе цената, съответно първата вноска при разсрочено плащане, дължимите данъци, такси и режийни разноски, както и да предостави изискваните обезпечения, ако следва да се предоставят такива, след което се сключва договор.

(9) Когато на второ, съответно на трето място са класирани повече от един участници, с еднакви ценови предложения, за прилагането на ал.8 и ал.9, се провежда търг с явно наддаване между същите участници, по реда на настоящата наредба, с начална цена – предложената от тях цена, като за мястото, деня и часа на провеждането му се уведомяват писмено.

(10) При не плащане на цената в определения срок лицето губи правото за сключване на сделка по предмета на търга, внесения депозит и правото да участва в следващия търг за този обект.

(11) При повторно провеждане на търг в него не могат да участват лицата, отказали да сключат договор по предходния търг.

Чл. 74 л. (1) Внесеният депозит се усвоява от община Карнобат, когато участник в търга:

1. подаде жалба срещу заповедта на Кмета по ал.1 на предходния член и съда потвърди заповедта на кмета;

2. е класиран на първо, второ или трето място, но не изпълни в срок задължението си по чл.74 к, ал.6, 7 или 8;

3. в случаите по чл.74 и, ал.4.

(2) Внесените депозити на неявилите и неспечелилите участници се освобождават в срок три работни дни след изтичане срока за подаване на жалба срещу заповедта на Кмета по ал.1 на предходния член.

(3) Депозитите на класираните на първите три места участници се освобождават в срок три работни дни след сключване на договора.

(4) Върху внесените депозити не се дължат лихви.

Чл. 74 м. Плащането на цената по договора се извършва по посочена в тръжната документация банкова сметка или в касата на община Карнобат. Внесеният от контрагента депозит за участие в търга, може да се приспадне от дължимата по договора цена.

Чл. 74 н. (1) Договорът по предмета на търга се сключва в 7-дневен срок след представяне на документа за извършено плащане.

(2) Имуществото, предмет на сделката, се предава с приемно-предавателен протокол от представителите на общината на спечелилия участник.

Чл. 74 о. Вписването на договора в службата по вписванията се извършва от лицето, сключило договор с Община Карнобат, за негова сметка.”

Р Е Ш Е Н И Е:

 **60.** Общински съвет Карнобат дава съгласие посочения по –долу текст да бъде включен в Наредбата за реда за придобиване управление и разпореждане с общинско имущество собственост на Община Карнобат, а именно:

Чл.57,б.”а”, ал.1 за учредяване право на ползване върху поземлени имоти в горски територии общинска собственост за устройване на постоянни пчелини по смисъла на Закона за пчеларството, собственика на пчелина подава заявление до Кмета на общината, като прилага доказателства, че е вписан в регистъра по чл.8 от Закона за пчеларството и е собственик на постоянен пчелин с над 10 пчелни семейства.

ал-2 за настаняване или преместване на временен пчелин по смисъла на Закона за пчеларството не се учредява право на ползване в поземлени имоти в горски територии общинска собственост, а се издава разрешение от Кмета на Общината.

ал.3 Актът за учредяване на право ползване по ал.1 и разрешението по ал.2 се издава в 7 /седем/ дневен срок.

ал.4 Въз основа на влезлия в сила акт за учредяване право на ползване, Кмета на общината сключва договор за право на ползване със заявителя, който се вписва в Служба по вписванията при Районен съд-Карнобат. Вписването е за сметка на заявителя.

**11. ДОКЛАДНА ЗАПИСКА от Жельо Георгиев – зам.кмет на Община Карнобат, относно: Изменение на решение №222.1/29.03.2013г на общински съвет гр.Карнобат.**

Р Е Ш Е Н И Я:

 **61.**Общински съвет- Карнобат на основание чл.17, ал.1 и ал.2,чл.14 от Закона за общинския дълг,във връзка с чл.21, ал.1, т.10 от ЗМСМА променя свое решение №222.1/29.03.2013 година както следва:

 ……………………………………………………………………………………

 г/ Условия на погасяване:

* Срок на погасяване – до 25.06.2016 година.

…………………………………………………………………………

**12. ДОКЛАДНА ЗАПИСКА от Жельо Георгиев – зам.кмет на Община Карнобат, относно: Продажба чрез публичен търг на имот – частна общинска собственост, в с.Сигмен, общ.Карнобат.**

Р Е Ш Е Н И Я:

 **62.** Общински съвет-Карнобат, на основание чл.21 ал.1 т.8 от ЗМСМА, чл.35 ал.1 от Закона за общинската собственост и чл.41 ал.2 от същия закон , **ОПРЕДЕЛЯ** за продажба имот – частна общинска собственост:

 **1. УРЕГУЛИРАН ПОЗЕМЛЕН ИМОТ – ХІІ общ. (дванадесети, общински) от кв.28 (двадесет и осми)** по плана с.Сигмен, общ.Карнобат, с площ **780,00 (седемстотин и осемдесет) кв.м**, отреден за «жилищно застрояване», собственост на община Карнобат съгласно акт за ЧОС № 1197/22.02.2001 г., при граници: север – упи ХІІІ общ; изток – упи ІV общ; юг – упи ІV, запад – улица, с начална тръжна цена определената **ПАЗАРНА ЦЕНА НА ИМОТА – 2468,00(две хиляди, четиристотин шестдесет и осем) лева без ДДС.**

**62.1**. Продажбата на имота по т.І да се извърши след проведен публичен търг с явно наддаване, открит със заповед на Кмета на общината, по реда на Наредбата за реда за придобиване, управление и разпореждане с общинско имущество.

**62.2**. Определените купувачи следва да заплатят достигната цена на имота, 2 % местен данък, съгласно чл.34, ал.2 от Наредбата за местните данъци на територията на община Карнобат, 2 % такса, съгласно чл.41 от Наредба №1 за определяне и администриране на местни такси и цени на услуги на територията на община Карнобат, 20 % ДДС, в случаите, предвидени в ЗДДС, както и стойността на разходите, направени от общината за изготвяне на пазарната оценка.

 **62.3**. Общински съвет - Карнобат упълномощава Кмета на община Карнобат да извърши необходимите действия във връзка с провеждането на търга и с осъществяването на правната сделка.

**13. ДОКЛАДНА ЗАПИСКА от Жельо Георгиев – зам.кмет на Община Карнобат, относно: Продажба на недвижим имот – частна общинска собственост в с.Крушово.**

Р Е Ш Е Н И Я:

**63.1**.Общински съвет-Карнобат, на основание. чл.21, ал.1, т.8 от Закона за местното самоуправление и местната администрация, чл.35, ал.3 от Закона за общинската собственост и чл.32, ал.1 от Наредбата за реда за придобиване, управление и разпореждане с общинско имущество, дава съгласие да се продаде на **ТОНЧО ГЕОРГИЕВ ДИМИТРОВ** с ЕГН ………….., с постоянен адрес: с.Копринка, ул. „………”, № …, община Казанлък, област Стара Загора, недвижим имот - частна общинска собственост, находящ се в с.Крушово, община Карнобат, представляващ **УРЕГУЛИРАН ПОЗЕМЛЕН ИМОТ ІV-168** /четвърти за поземлен имот сто шестдесет и осем/, в квартал 28 /двадесет и осем/ по плана на с.Крушово, община Карнобат, целият с площ от 665,00 кв.м (шестстотин шестдесет и пет кв.м), отреден за КОО, при граници на имота: север-упи І-166 за озеленяване; изток- улица; юг- улица; запад- упи ІІІ-167 за църква, за сумата от 2104,00 лв. (две хиляди сто и четири лева) без ДДС.

**63.2**. Тончо Георгиев Димитров следва да заплати стойността на недвижимия имот, 2% местен данък, съгласно чл.34, ал.2 от Наредбата за местните данъци на територията на Община Карнобат, 2% такса съгласно чл.41 от Наредба №1 за определяне и администриране на местните такси и цени на услуги на територията на Община Карнобат, 20% ДДС, съгласно чл.45, ал.5, т.1 от ЗДДС, както и стойността на разходите направени от общината за изготвяне на пазарната оценка. Срокът и начинът на заплащане на дължимата сума да се определят със заповедта на Кмета на Община Карнобат.

**63.3**.Общински съвет гр.Карнобат възлага на Кмета на Община Карнобат да извърши необходимите действия по прекратяване на съсобствеността.

**14. ДОКЛАДНА ЗАПИСКА от Жельо Георгиев – зам.кмет на Община Карнобат, относно: Съгласие за издаване на разрешение за ползване на воден обект: Язовир „Черково“ с.Черково.**

Р Е Ш Е Н И Я:

**64.**Общински съвет-Карнобат, на основание чл.21, ал.1, т.23 от ЗМСМА, чл.52 ал.1 т.3 б.”б” от Закона за водите, във връзка с чл.46 ал.1 т.2 от същия закон, ДАВА СЪГЛАСИЕ да бъде издадено Разрешително за ползване на воден обект – публична общинска собственост, а именно язовир „Черково”, образуващ имот № 000499 по КВС на с.Черково, с площ от 136,012 дка, от кмета на община Карнобат, на ЕТ „ЯХОНТ-С-СТАНЧО СТАНКОВ”, ЕИК ………… с цел : аквакултури и свързаните с тях дейности.

**15. ДОКЛАДНА ЗАПИСКА от Мария Генова – зам.кмет на Община Карнобат, относно: Отчет за дейността на Местната комисия за борба срещу противообществените прояви на малолетни и непълнолетни за 2015г**

Р Е Ш Е Н И Я:

**65.** На основание чл.7, ал.2 от Закона за борба с противообществените прояви на малолетни и непълнолетни във връзка с чл.21, ал.1, т.23 от Закона за местното самоуправление и местната администрация, Общински съвет – гр. Карнобат приема за сведение Отчета за дейността на Местната комисия за борба срещу противообществените прояви на малолетни и непълнолетни към община Карнобат за 2015 г.

**16. ДОКЛАДНА ЗАПИСКА от Мария Генова – зам.кмет на Община Карнобат, относно: Избор на Общински обществен съвет, съгласно Правилника за прилагане на Закона за социално подпомагане.**

Р Е Ш Е Н И Я:

**66.** На основание чл. 21, ал.1, т.23 от Закона за местното самоуправление и местната администрация, във връзка с чл.35 от Закона за социалното подпомагане и чл.52 от Правилника за прилагане на закона за социалното подпомагане, Общински съвет-Карнобат определя Общински обществен съвет в състав:

ПРЕДСЕДАТЕЛ: Желязка Костадинова Вълева – председател на Общинската организация на Съюза на инвалидите гр. Карнобат;

ЧЛЕНОВЕ:

1. Женя Петрова Дюлгерова – Медицински специалист в „Други дейности по здравеопазването”, Община Карнобат и Председател на ОбК на БЧК;
2. Живка Витанова Праматарова – Гл. експерт в отдел „Услуги по заетостта” в Дирекция „Бюро по труда”, гр. Карнобат;
3. Теодора Балтаджиева – представител на ромската общност, мед. сестра в МБАЛ – Карнобат;
4. инж.Пенка Стоянова Стоянова – преподавател в ПГССЛП и Председател на Демократичния съюз на жените гр. Карнобат;
5. Данаела Михайлова Милкова – Директор на център за обществена подкрепа гр. Карнобат;
6. Златка Желязкова Кожухарова – представител на пенсионерските клубове.

**17. ДОКЛАДНА ЗАПИСКА от Мария Генова – зам.кмет на Община Карнобат, относно: Приемане на средносрочна програма за социална интеграция на уязвимите и малцинствени групи на община Карнобат за периода 2016 - 2017г.**

Р Е Ш Е Н И Я:

 **67.** Общински съвет-Карнобат на основание чл. 21, ал. 1, т. 12 от ЗМСМА и чл. 36б, ал.4 от ППЗСП приема Средносрочна програма за социална интеграция на уязвимите и малцинствени групи на община Карнобат през 2016-2017 г..

 **18. ДОКЛАДНА ЗАПИСКА от Георги Димитров – Кмет на община Карнобат, относно: Проектно предложение на община Карнобат „Външен асансьор към СОУ „Хр.Ботев“, гр.Карнобат по Проект „Красива България“- 2016г.**

Р Е Ш Е Н И Я:

**68.** Общински съвет - Карнобат на основание чл.21, ал.1, т. 23 от ЗМСМА дава съгласие на Община Карнобат да съфинансира с 50,00 % в размер на 53 270.00 лв. от стойността на проектно предложение **„Външен асансьор към СОУ „Христо Ботев“**, гр. Карнобат“, по Проект “Красива България” – 2016 год., Мярка М02 “Подобряване на социална инфраструктура”.

 **19. ДОКЛАДНА ЗАПИСКА от Маргарита Стаматова – Председател на Общински съвет - Карнобат, относно: Даване на съгласие за отпускане на наследствена пенсия по реда на чл. 82, и чл. 83 от КСО на Ганка Михайлова Христова, Христо Михайлов Христов, Асен Михайлов Христов.**

Р Е Ш Е Н И Я:

**69.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 7, ал. 4, т. 3 от Наредбата за пенсиите и осигурителния стаж, във връзка с чл. 92 от Кодекса за социално осигуряване **дава съгласие** за внасяне на предложение в Министерски съвет за отпускане на персонална пенсия по смисъла на чл. 92 от Кодекса за социално осигуряване на Ганка Михаилова Христова с ЕГН ……….., Христо Михаилов Христов с ЕГН ……………, Асен Михаилов Христов с ЕГН ………. и Михаил Михаилов Христов с ЕГН …………….

 **20.ДОКЛАДНА ЗАПИСКА от Маргарита Стаматова – Председател на Общински съвет-Карнобат, относно: Приемане на решение за представителство пред Общото събрание на Асоциацията по В и К – Бургас.**

Р Е Ш Е Н И Я:

**70.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация **отменя** свое Решение № 38.1. прието на заседание от 14.12.2015 г.

**70.1.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 198 б. „е”, ал. 3 и ал. 5 от Закона за водите **упълномощава** Георги Иванов Димитров - Кмет на Община Карнобат да гласува в Общо събрание на Асоциацията по В и К-Бургас, както следва:

**1.** „ЗА“ Одобряване на Договор за стопанисване, поддържане и експлоатация на В и К системите и съоръженията и предоставяне на водоснабдителни и канализационни услуги, със страни Асоциация по Вик на обособената територия, обслужвана от „В и К“ ЕАД Бургас и „Водоснабдяване и канализация“ ЕАД, гр. Бургас. Упълномощаване на Вълчо Чолаков – председател на Асоциация по Вик на обособената територия, обслужвана от „В и К“ ЕАД Бургас с права да подпише одобрения договор от името на Асоциацията.

**2.** „ЗА“ Съгласуване на Допълнен Бизнес – план на „Лукойл Нефтохим Бургас“ АД за 2016 година.

**3.** Други – съобразно интересите на Община Карнобат.

**70.2.** При невъзможност на кмета да участва в горепосоченото общо събрание на Асоциацията по В и К, Общински съвет-Карнобат на основание чл. 198 б. „е”, ал. 3 от Закона за водите, **определя** за представител на Община Карнобат Жельо Байчев Георгиев – Заместник-кмет на Община Карнобат, с право да гласува, както следва:

**1.** „ЗА“ Одобряване на Договор за стопанисване, поддържане и експлоатация на В и К системите и съоръженията и предоставяне на водоснабдителни и канализационни услуги, със страни Асоциация по Вик на обособената територия, обслужвана от „В и К“ ЕАД Бургас и „Водоснабдяване и канализация“ ЕАД, гр. Бургас. Упълномощаване на Вълчо Чолаков – председател на Асоциация по Вик на обособената територия, обслужвана от „В и К“ ЕАД Бургас с права да подпише одобрения договор от името на Асоциацията.

**2.** „ЗА“ Съгласуване на Допълнен Бизнес – план на „Лукойл Нефтохим Бургас“ АД за 2016 година.

**3.** Други – съобразно интересите на Община Карнобат.